ערכין פרק שמיני המקדיש את שדהו

(ערכין כז,א)

משנה:

המקדיש את שדהו בשעה שאין היובל (בזמן שאין היובל נוהג) - אומר לו "פתח אתה ראשון (בכמה אתה רוצה לפדותה)", (ומפני ריוח של הקדש שואלין לו תחלה:) שהבעלים נותנין חומש וכל אדם אין נותנין חומש. (ולהכי נקט בשעה שאין היובל נוהג: דבזמן שנוהג אין צריך לשואלו בכמה תפדנה, שהרי דמיה קצובין: בית כור בחמשים סלע - ובשדה אחוזה קא מיירי; ובזמן שאין יובל נוהג נפדית בשוייה, כדתניא בשילהי פירקין: 'אין שדה אחוזה נוהג אלא בזמן שהיובל נוהג')

מעשה באחד שהקדיש שדהו מפני רעתה (שהיתה יציאתה מרובה על השבח); אמרו לו: "פתח אתה ראשון"! אמר: "הרי היא שלי באיסר".

אמר רבי יוסי: לא אמר זה באיסר אלא בביצה ("הרי היא שלי בביצה"), שהקדש נפדה בכסף ובשוה כסף.

אמר לו (הגזבר): "הגעתיך (הרי היא שלך)"! נמצא מפסיד איסר ושדהו לפניו.

גמרא:

המקדיש שדהו בשעה [שאין היובל - אומר לו "פתח אתה ראשון", שהבעלים נותנין חומש וכל אדם אין נותנין חומש]:

'*אומרין*'? והתניא '*כופין* (את הבעלים לפתוח ראשון)'!?

מאי '*אומרין*'? נמי כופין!

ואיבעית אימא: מעיקרא אומרין; אי צאית – צאית, ואי לא – כופין.

שהבעלים נותנין חומש [וכל אדם אין נותנין חומש]:

מאי איריא '*שהבעלים נותנין חומש*'? תיפוק ליה דאיידי דחביבה עליה טפי ופריק לה!? ועוד: מצות גאולה באדון (בפרק קמא דבכורות (דף יג.))!?

חדא ועוד קאמר: חדא - דאיידי דחביבה עליה טפי ופריק לה (מוסיף ופודה יותר משאר אדם), ועוד: מצות גאולה באדון היא (דכתיב [ויקרא כז, כז: ואם בבהמה הטמאה ופדה בערכך ויסף חמשתו עליו] ואם לא יגאל ונמכר בערכך, אלמא מצות גאולה קודמת למכירה), ועוד: שהבעלים נותנין חומש כו':

מעשה באחד שהקדיש שדהו [מפני רעתה; אמרו לו: "פתח אתה ראשון"! אמר: "הרי היא שלי באיסר".

אמר רבי יוסי: לא אמר זה באיסר אלא בביצה, שהקדש נפדה בכסף ובשוה כסף]:

לימא בהא קמיפלגי: דרבי יוסי סבר שוה כסף ככסף, ורבנן סברי שוה כסף אינו ככסף.

והא קיימא לן דשוה כסף ככסף (דאמרינן בבבא קמא (דף ז.) 'ישיב [שמות כא,לד] - לרבות שוה כסף, אפילו סובין')?

דכולי עלמא שוה כסף ככסף, והכא - בפודין בדבר שאין בחומשו שוה פרוטה קמיפלגי: תנא קמא סבר: איסר דאיכא בחומשו שוה פרוטה פרקינן, ורבי יוסי - כביצה נמי פרקינן.

אמר לו הגעתיך נמצא מפסיד איסר ושדהו לפניו:

סתמא כרבנן (הך סתמא דקתני מפסיד איסר, ולא קתני 'נמצא מפסיד ביצה' - רבנן היא, ולא רבי יוסי).

משנה [ב]:

אמר אחד "הרי היא שלי בעשר סלעים" ואחד אומר "בעשרים" ואחד אומר "בשלשים" ואחד אומר "בארבעים" ואחד אומר "בחמשים":

חזר בו של חמשים - ממשכנין מנכסיו עד עשר;

חזר בו של ארבעים - ממשכנין מנכסיו עד עשר (נמצא ביד גזבר עשרים ~~וכן~~ ובן שלשים יתן שלשים - הרי חמשים);

חזר בו של שלשים - ממשכנין מנכסיו עד עשר;

חזר בו של עשרים - ממשכנין מנכסיו עד עשר;

חזר בו של עשר - מוכרין אותו בשוויו, ונפרעין משל עשר את המותר.

הבעלים אומרים "בעשרים" וכל אדם אומרים "בעשרים" - הבעלים קודמין, מפני שהם מוסיפין חומש.

[משנה ג] אמר אחד "הרי היא שלי בעשרים ואחת" (לאחר שאמרו בעלים "בעשרים") -

(ערכין כז,ב)

המשך המשנה

הבעלים נותנין עשרים ושש (דלהאי לא יהבינן ליה: הואיל ואמרו בעלים "עשרים", ועולה החשבון עם החומש לכ"ה, ואי יהביה להאיך בכ"א נמצא הקדש מפסיד; ובעלים יתנו על כרחן אותו סלע שהוסיף זה על הקרן, וכ"ה דידהו; אבל על סלע שהוסיף זה לא יוסיפו חומש);

"בעשרים ושתים" - הבעלים נותנין עשרים ושבע;

"בעשרים ושלש" - הבעלים נותנין עשרים ושמונה;

"בעשרים וארבע" - הבעלים נותנין עשרים ותשע;

"בעשרים וחמש" - הבעלים נותנין שלשים (על כרחן);

(והשתא איכא למיפרך: אמאי כופין את הבעלים? בשלמא עד השתא כייפינן להו, דהא לא מצינן למיתבה להנך משום דקרן דידהו לא הוי כקרן וחומש דאמור בעלים ברישא, הלכך על כרחין הדרינן אבעלים, וכיון דהדרינן אבעלים - בעי למיתב קרנא כמה דשמאי אחריני, וחומשא דידהו; אבל השתא דאמר אחד בכ"ה - ליתביה להאיך: דהא קרן דידיה הוי כקרן וחומש דאמור בעלים ברישא!? ובגמרא פריך לה.)

- שאין מוסיפין חומש על עלויו של זה.

אמר אחד "הרי שלי בעשרים ושש": אם רצו הבעלים ליתן שלשים ואחד ודינר - הבעלים קודמין (ולא כייפינן להו הואיל וקרנא כקרן וחומש דאמור אינהו ברישא; והאי דינר מפרש בגמרא מאי עבידתיה), ואם לאו - אומר לו "הגעתיך".

גמרא:

אמר רב חסדא: לא שנו (דאין ממשכנין מנכסי בן חמשים אלא עשר סלעים) אלא שבן ארבעים עומד במקומו (ואינו חוזר בו), אבל אין בן ארבעים עומד במקומו (אבל חזר בו בן ארבעים) - משלשין (העשרים סלעים הפחותין מחמשים ועד שלשים) ביניהן (דבן חמשים יתן חמשה עשר ובן ארבעים יתן חמשה: דהא באותן עשר שאמר בן חמשים יותר על בן ארבעים לא שייך בר ארבעים בהדיה בפסידא, והנך עשרה שהוסיף בן ארבעים על בר שלשים - בר חמשין נמי אירצי: דיש בכלל חמשים ארבעים).

תנן '*חזר בו של ארבעים ממשכנין עד עשר*' – אמאי? ליתן בר חמשין בהדיה?

דליכא בן חמשים (שלא אמר אדם יותר על ארבעים; דמתניתין - מילי מילי קתני).

'*חזר בו בן שלשים ממשכנין מנכסיו עד עשר*' – אמאי? וליתן דבן ארבעים בהדיה?

דליכא בן ארבעים.

'*חזר בו בן עשרים ממשכנין מנכסיו עד עשר*' – אמאי? ליתן דבן שלשים בהדיה?

דליכא בן שלשים.

אי הכי - אימא סיפא: '*חזר בו של עשר - מוכרין אותה בשויה ונפרעין משל עשר את המותר*' - ליתב דבן עשרים בהדיה (דאיהו נמי בעשר אירצי)? וכי תימא 'הכי נמי דליכא בן עשרים', אי הכי '*נפרעין משל עשרה*' (מדקתני '*משל עשרה*' מכלל דאיכא אחרינא) - 'נפרעין ממנו' מיבעי ליה?

אלא אמר רב חסדא: לא קשיא: כאן (כדרב חסדא) בבת אחת, כאן (ומתניתין) - (כגון שחזרו בהן) בזה אחר זה (דהשתא אמר בן חמשים לגזבר: "כי הדרי בי - שבקי לך בר ארבעים");

תניא נמי הכי: '*חזרו כולן כאחד - משלשין ביניהם*' (שלשה ראשונים נשכרין, ושנים אחרונים נפסדין: שאם חזרו כולם ומכרה גזבר בשוויה חמש סלעים - נמצאו פחותין מ"ה סלעים - יתן בן חמשים העשר שלו לבדו, ומעשר של בן ארבעים יתן החצי: ששניהם נתרצו בהן, ומעשר של בן שלשים יתן השליש, ובן ארבעים השליש, ובן שלשים השליש: ששלשתן 'שלשים' אמרו; והעשר של בן עשרים יתנו בין ארבעתם, והחמש שפחתו מבן עשר יתנו חמשתן); והא אנן תנן '*ממשכנין מנכסיו עד עשר*'? אלא לאו שמע מינה כדרב חסדא?

שמע מינה.

איכא דרמי להו מירמא (ולא תני להא דרב חסדא באנפי נפשה, אלא על ידי תירוץ דמתניתין וברייתא דרמו אהדדי): תנן '*חזר בו של עשר - מוכרין אותה בשויה ונפרעין משל עשר את המותר*' - והתניא '*משלשין ביניהם*'?

אמר רב חסדא: לא קשיא: כאן בבת אחת, כאן בזה אחר זה.

הבעלים אומרים בעשרים וכל אדם בעשרים [הבעלים קודמין, מפני שהם מוסיפין חומש.]:

למימרא דחומש עדיף? ורמינהו (בעל הבית הפודה מעשר שני שלו מוסיף חומש, דכתיב (ויקרא כז,לא) ואם גאל יגאל איש ממעשרו [חמשיתו יסף עליו], ואחֵר הפודה - אין מוסיף חומש): 'בעל הבית אומר "בסלע" ואחד אומר "בסלע ואיסר (שמוסיף על הקרן)" - של סלע ואיסר קודם מפני שמוסיף על הקרן' (ואף על גב דבעל הבית בעי למיתב טפי: דחומש סלע הוי דינר, ודינר הוי עשרים וארבעה איסרין [בפרק קמא דקדושין (דף יב.)])!?

הכא - דחומשא רווחא דהקדש הוא - חומש עדיף; התם (גבי מעשר שני) דחומשא רווחא דבעל הבית קרנא תיפרוק שפיר (שהרי בין קרן בין חומש - הכל שלו, והוא יאכל הכל בירושלים, ואין לנו בו אלא מצות פדייה: שלא יאכלנו בגבולין בלא פדיון, ועיקר פדייתו בקרן היא) - (ואף על גב דבצרי דמי) חומשא לא איכפת לן (שהרי ביתירות דמיו אין נהנה אלא הוא).

אמר אחד הרי הוא שלי "בעשרים וחמש" - [הבעלים] נותנין שלשים:

ולימרו הבעלים: אתא גברא בחריקין (במקומינו, שרוצה ליתן כמותינו)" (בשלמא עד השתא הדריתו עלן משום פסידא דהקדש, אבל השתא אמאי בעיתו למיכפיין)?

דאמור בעלים (ברישא) "דינר" (דינר יותר על עשרים, דמטי חושבנא דקרן וחומש לכ"ה ודינר, ואי יהבינן להאי איכא פסידא להקדש - הלכך הדרינן אבעלים על כרחייהו).

וליתני 'דינר' (ברישא דמתניתין: 'הבעלים אומרים בעשרים ודינר')?

לא דק (למתני 'דינר', אלא חשבון הסלעים).

ולא? והא קתני (דינר בסיפא): '*אם רצו הבעלים ליתן שלשים ואחד ודינר בעלים קודמין*' (אלמא דק בדינרין)!

אלא אמר רבא: דאמור בעלים (ברישא) "פרוטה" ולא דק (ובפרוטות לא דק).

שאין מוסיפין חומש על עלויו [של זה]:

אמר רב חסדא: לא שנו אלא שלא נישום הקדש בשלשה (שלא שָׁמו שלשה בני אדם את הקרקע כמה שאמר זה האחר), אבל נישום הקדש בשלשה (אבל שמאוה שלשה כדבריו של זה) – מוסיפין (מוסיפין בעלים חומש על עילויו בעל כרחו, ולא בעינן עשרה; ואף על גב דשומא דהקדש בעי עשרה, כדאמרינן בסנהדרין (דף ב.) '*הקרקעות - תשעה וכהן*' הכא רבותא קא משמע לן: דכיון דאמרי תלתא - לא מהדרינן אעשרה, ויוסיפו חומש על העילוי).

תניא נמי הכי: '*בית שמאי אומרים: מוסיפין, ובית הלל אומרים אין מוסיפין*' - היכי דמי? אי לא נישום - מאי טעמא דבית שמאי? אלא דנישום - לימא רב חסדא דאמר כבית שמאי?

לעולם דלא נישום, ובית שמאי מחמירין.

אי בעית אימא: לעולם דנישום, ואיפוך: בית שמאי אומרים 'אין מוסיף';

וליתניה גבי קולי בית שמאי וחומרי בית הלל!? (ששה דברים מקולי בית שמאי ומחומרי בית הלל [במסכת עדויות פ"ד])

אלא לעולם דלא נישום, ובית שמאי מחמירין.

אמר אחד הרי היא שלי בעשרים ושש [אם רצו הבעלים ליתן שלשים ואחד ודינר - הבעלים קודמין, ואם לאו - אומר לו "הגעתיך"]:

'רצו' – אין, לא רצו לא, אמרי: "אתא גברא בחריקין"; ודינר מאי עבידתיה (הא אמרת אין מוסיפין חומש על עילויו של זה)?

אמר רב ששת: הכי קאמר: אם רצו בעלים מעיקרא (בשפתחו ראשון) ליתן חשבון המגיע (על עילויו של זה) לאחד ושלשים ודינר -

(ערכין כח,א)

(ו)היכי דמי? (כגון) דאמור "בעשרים ואחד" (דהוי בין קרן בין חומש כ"ו ודינר, וזה מוסיף חמשה, היינו ל"א ודינר): הבעלים קודמין (דאי הוה יהבינן ליה להאי - הוה פסיד הקדש דינר ממאי דאמור ברישא, הלכך הדרי אבעלים על כרחייהו), ואם לאו - אומר לו "הגעתיך" (דאמרי בעלים "אתא גברא בחריקן").

משנה:

[משנה ז] מחרים אדם מצאנו (מקצת צאנו, אומר: "הרי הן חרם" ונותנן לכהן), ומבקרו ומעבדיו ומשפחותיו הכנענים ומשדה אחוזתו; ואם החרים את כולם (שלא שייר לעצמו כלום) - אינם מוחרמים, דברי רבי אליעזר.

אמר רבי אלעזר בן עזריה: מה אם לגבוה אין אדם רשאי להחרים כל נכסיו, על אחת כמה וכמה שיהא אדם חס על נכסיו (שלא יבזבזם להדיוט).

גמרא:

מנא הני מילי?

דתנו רבנן [ספרא בחוקותי פרשתא ה פרק יב משנה ג]: (ויקרא כז,כח) [אך כל חרם אשר יחרם איש לה' מכל אשר לו מאדם ובהמה ומשדה אחזתו לא ימכר ולא יגאל כל חרם קדש קדשים הוא לה'] *'מִכָּל אשר לו'* (היינו מטלטלין) *- ולא כל אשר לו* (ולא כל מטלטלין)*; 'מאדם'* (עבדים הכנענים) *- ולא כל אדם; '[ו]~~מ~~בהמה' - ולא כל בהמה 'משדה אחוזה' - ולא כל שדה אחוזה; יכול לא יחרים, ואם החרים יהו מוחרמין? - תלמוד לומר: 'אך* [כל חרם]*'* (אכין ורקין - מיעוטין) *- דברי רבי אליעזר;*

*אמר רבי אלעזר בן עזריה: מה אם לגבוה אין אדם רשאי להחרים כל נכסיו - על אחת כמה וכמה שיהא אדם חס על נכסיו*'.

וצריכא: דאי כתב רחמנא 'מכל אשר לו' - הוה אמינא כל דאית ליה לא לחרים, אבל מין אחד - ליחרמיה כוליה!? כתב רחמנא 'מאדם' - ולא כל אדם; ואי כתב רחמנא 'מאדם' - דלא סגיא ליה בלא עבודה, אבל שדה סגיא ליה בדיסתורן (שיהא אריס לאחרים, ויקבל שדות למחצה ולשליש ולרביע); ואי אשמעינן הני תרתי - משום דהכא חיותא והכא חיותא, אבל מטלטלין - ליחרמינהו כולהו! – צריכי (כתב רחמנא 'מכל אשר לו' ולא 'כל אשר לו' דהיינו מטלטלין).

'[ו]בהמה' למה לי?

לכדתניא: 'יכול יחרים אדם בנו ובתו עבדו ושפחתו העבריים ושדה מקנתו? תלמוד לומר '[ו]בהמה': מה בהמה יש לו רשות למוכרה - אף כל שיש לו רשות למוכרה; והלא בתו קטנה יש לו רשות למוכרה (בקטנותה, ולא בנערותה), יכול יחרימנה? תלמוד לומר '[ו]בהמה': מה בהמה יש לו רשות למוכרה לעולם - אף כל שיש לו רשות למוכרה לעולם.'

אמר רבי אלעזר בן עזריה אם לגבוה אין אדם רשאי [להחרים כל נכסיו, על אחת כמה וכמה שיהא אדם חס על נכסיו]:

היינו תנא קמא?

איכא בינייהו דרבי אילא, דאמר רבי אילא: באושא התקינו: המבזבז (לעניים) אל יבזבז יותר מחומש (דגמרינן מיעקב, דכתיב ביה תרין עישורין: רבי אלעזר בן עזריה אית ליה דרבי אילא, דהא אתא לאשמועינן שיהא אדם חס על נכסיו; רבי אליעזר לית ליה דרבי אילא: דאי בזבז טובא לא איכפת לן, אלא ששייר לעצמו קצת, דומיא דחרם).

מעשה באחד שבקש לבזבז יותר מחומש ולא הניחו לו חבריו;

ומנו?

רבי ישבב;

ואמרי לה רבי ישבב, ולא הניחו לו חביריו, ומנו - רבי עקיבא.

משנה:

[משנה ה המחרים בנו ובתו ועבדו ושפחתו העברים, ושדה מקנתו - אין מוחרמין, שאין אדם מחרים דבר שאינו שלו;

הכהנים והלוים אין מחרימין - דברי רבי יהודה;

רבי שמעון אומר: הכהנים אין מחרימין, שהחרמין שלהן (דכתיב כל חרם בישראל וגו' וכיון דדידיה הוא מה הנאה בכך אי הוה מחרים איהו גופיה זכי ביה ולא יהב ליה לכהן אחר), והלוים מחרימין - שאין החרמין שלהן.

אמר רבי: נראין דברי רבי יהודה (דלוים אין מחרימין) בקרקעות, שנאמר (ויקרא כה,לב-לד) וערי הלוים בתי ערי אחזתם גאלת עולם תהיה ללוים [פסוק לג] ואשר יגאל מן הלוים ויצא ממכר בית ועיר אחזתו ביבל כי בתי ערי הלוים הוא אחזתם בתוך בני ישראל [פסוק לד] ושדה מגרש עריהם לא ימכר] כי אחוזת עולם היא להם, ודברי רבי שמעון במטלטלין שאין החרמין שלהן (שהרי אין החרמים שלהן, הלכך: אי מחרימי מטלטלין - חיילא עלייהו חרם, ויהבי להו לכהנים).

גמרא:

ורבי יהודה: בשלמא כהנים אין מחרימין: שחרמין שלהן, אלא לוים: בשלמא מקרקעי לא מחרמי, דכתיב 'כי אחוזת עולם היא להם', אלא מטלטלי ליחרמי!?

אמר קרא: (ויקרא כז,כח) [אך כל חרם אשר יחרם איש לה' מכל אשר לו מאדם ובהמה ומשדה אחזתו לא ימכר ולא יגאל כל חרם קדש קדשים הוא לה' מכל אשר לו] *'*מִכָּל אשר לו*' - '*ומשדה אחוזתו' מקיש מטלטלין לקרקעות.

ורבי שמעון?

בשלמא כהנים, כדאמרן, אלא לוים: בשלמא מטלטלים לחרים - דלא מקיש, אלא מקרקעי אמאי? הכתיב 'אחוזת עולם היא להם'?

מאי 'מחרימין' נמי דקאמר – מטלטלי;

והא מדקתני סיפא '*אמר רבי נראין דברי רבי יהודה במקרקעי ודברי רבי שמעון במטלטלי*' (מדאיצטריך ליה לרבי למימר במטלטלין '*נראין דברי רבי שמעון*', דמשמע 'אבל בקרקעות אין נראין דבריו') - מכלל דרבי שמעון מקרקעי נמי קאמר (דאקרקעות נמי פליגי)?

הכי קאמר (והכי משמע מילתיה דרבי): 'אמר רבי: נראין דברי רבי יהודה לרבי שמעון בקרקעות, שאף רבי שמעון לא נחלק עליו אלא במטלטלין, אבל בקרקעות מודה ליה (שדברי רבי שמעון - במטלטלין).

אמר רבי חייא בר אבין:

החרים מטלטלין - נותנן לכל כהן שירצה, שנאמר (במדבר יח,יד) כל חרם בישראל

(ערכין כח,ב)

לך יהיה;

החרים שדותיו - נותנן לכהן שבאותו משמר, שנאמר (ויקרא כז,כא) [והיה השדה בצאתו ביבל קדש לה'] כשדה החרם לכהן תהיה אחוזתו (לאהרן קאמר ליה רחמנא, וכל זרעו בכלל) וגמר 'לכהן' 'לכהן' מגזל הגר [כדלהלן].

והתם מנלן?

דתניא [ספרא נשא פסקא ד]: (במדבר ה,ח) [ואם אין לאיש גאל להשיב האשם אליו האשם המושב לה' לכהן מלבד איל הכפרים אשר יכפר בו עליו] *'*(האשם המושב) *לה' לכהן'* (בגזל הגר הכתוב מדבר, שהרי בישראל - אין לך אדם מישראל שאין לו גואלין! אלא הגוזל את הגר ונשבע והודה ואחר כך מת - משלם קרן וחומש לכהן, ואשם למזבח; ואמרינן בפרק 'הגוזל' בבבא קמא (דף קי.) 'האשם - זה הקרן; המושב - זה החומש; מלבד איל הכיפורים - זה איל אשם שמביא על שבועת שקר שנשבע') *- קנאו השם ונתנו לכהן שבאותו משמר* (דהכי קאמר קרא: שלכהן המכפר בו באיל הכפורים - יהא קרן וחומש)*; אתה אומר לכהן שבאותו משמר - או אינו אלא לכל כהן שירצה?*

*כשהוא אומר 'מלבד איל הכיפורים אשר יכפר בו עליו' - הרי בכהן שבאותו משמר הכתוב מדבר*;

שדה היוצאה לכהנים ביובל - נותנה למשמר שפגע בו יובל. (רב חייא בר אבין קאמר לה.)

איבעיא להו: פגע בו בשבת (דמשמרות מתחלפות, וחל בו יום הכיפורים בו ביום) מאי (לאיזו יתן)?

אמר רב חייא בר אמי משמיה דחולפנא: נותנה למשמר היוצא (שברשותו התחיל היובל אמש).

אמר רב נחמן בר יצחק: תניא [נמי הכי] (דבתר התחלה אזלינן): '(הואיל ושנת מ"ט התחיל שביעית, ושנה של אחריה יובל -) נמצאת אתה אומר 'אחד יובל ואחד שביעית משמטין כאחד (ביום אחד: שביעית משמטת הלואת כספים, ויובל מכירת קרקעות), אלא שיובל בתחילתו והשמטה בסופה'

אדרבה (טעמא דשניהם משמטים ביום אחד) משום הכי הואי (דשביעית בסופה ויובל בתחילתו: דהשתא אשתכח דבין השמשות של ערב שבת יובל נפקא שביעית, וההיא שעתא תרוייהו משמטין)!

אימא (אלא תני הכי): '(משמטין כאחד) מפני שהיובל (בתחילתו ושביעית בסופה)'.

שלמא שביעית בסופה - דכתיב (דברים טו,א) מקץ שבע שנים תעשה שמטה, אלא 'יובל בתחילתו'? ביום הכיפורים הוא, דכתיב (ויקרא כה,ט) [והעברת שופר תרועה בחדש השבעי בעשור לחדש] ביום הכיפורים תעבירו שופר בכל ארצכם!?

הא מני? - רבי ישמעאל בנו של רבי יוחנן בן ברוקה היא, דאמר (בפרק קמא דראש השנה (דף ח:)): מראש השנה הוא דחייל יובל.

שמעה חזקיה בר בילוטו (להא דרב חייא בר אבין), ואזל אמר קמיה דרבי אבהו: וליקיש מטלטלי (דחרם) לקרקעות (דחרם דהא איתקיש, דכתיב מכל אשר לו ... ומשדה אחוזתו ולימא דליתבו נמי מטלטלין לכהן שבאותו משמר)?

לאו תנאי היא (רבי יהודה ורבי שמעון איפלגי לעיל בהא): דאיכא דמקיש ואיכא דלא מקיש (דרבי יהודה מקיש ורבי שמעון לא מקיש) - כמאן דאמר 'לא מקשינן'.

משנה:

[משנה ו] חרמי כהנים (חרמים שהחרימם כדי לתתם לכהן) - אין להם פדיון (דכתיב (ויקרא כז,כח) לא ימכר ולא יגאל), אלא נותנים לכהנים כתרומה. (אבל חרמי בדק הבית יש להם פדיון, דאדעתא דהכי אחרמינהו, דהא אין ראוי לבדק הבית אלא מעות!)

רבי יהודה בן בתירא אומר: סתם חרמים לבדק הבית, שנאמר (ויקרא כז,כח) [אך כל חרם אשר יחרם איש לה' מכל אשר לו מאדם ובהמה ומשדה אחזתו לא ימכר ולא יגאל] כל חרם קדש קדשים הוא לה';

וחכמים אומרים: סתם חרמים לכהנים, שנאמר (ויקרא כז,כא) [והיה השדה בצאתו ביבל קדש לה'] כשדה החרם לכהן תהיה אחוזתו; אם כן למה נאמר 'כל חרם קדש קדשים הוא לה''? - שחל על קדשי קדשים ועל קדשים קלים (כדמפרש [להלן מיד:] מחרים אדם את קדשיו וכו' והיאך מוחרמים והלא אינו שלו אלא אם נדר הן).

[משנה ז] מחרים אדם את קדשיו, בין קדשי קדשים בין קדשים קלים (והיאך מוחרמים והלא אינו שלו?) (אלא:) אם נדר (דאמר "הרי עלי עולה", והפריש בהמה לנדרו, ואחר כך החרימה, הואיל והוא חייב באחריותה אם מתה או נגנבה - נמצאת שלו היא) - נותן דמיהן (והוא נותן כל דמיה לכהן, ואת הבהמה יקריב לנדרו: דהא ודאי אית ליה פדיון, דלאו גופה איחרם, דלאו דידיה הוא), ואם נדבה (דאינו חייב באחריותה אם היתה מתה הא ודאי לא חייל חרם דלאו דידיה) - נותן את טובתן (גירסת רש"י: 'אלא בכדי טובתה': טובת הנאה שיש לו בה יתן לכהן; כיצד?):

"שור זה עולה" (והחרימו) - אומדין כמה אדם רוצה ליתן בשור זה להעלותו עולה (שאינו חייב), אף על פי שאינו רשאי (כלומר: אדם שאינו חייב עולה, אם ימצא בזול - נוטלו להקריב דורון לקונו, וכאותן דמים יתן זה - שזו היא טובת הנאה שיש לו בה, שהרי אם מתה או נגנבה - אינו חייב באחריותה, ומשהפרישה יצא ידי חובתו, ומעתה - אם תאבד - אינו מפסיד, אלא שלא הקריב דורון לקונו, הרי שהפסיד העלאת עולה שאינו חייב; ואית ספרים דכתב בהן 'להעלות עולה שאינו רשאי' - והיא היא: 'רשאי' - לשון חייב; [כ]נושה (שמות כב,כד) מתרגמינן 'רשיא');

הבכור - בין תם בין בעל מום - מחרימין אותו; וכיצד פודים אותו (דהבכור גופו אינו מוחרם, שהרי אינו שלו אלא לכהן)? - אומדין כמה אדם (מישראל) רוצה ליתן (לבעל הבית זה) בבכור זה ליתנו לבן בתו (כהן) או לבן אחותו (ואותה טובת הנאה יתן בעל הבית זה לכהן בשביל החרם).

(ודוקא נקט 'בן בתו' ו'בן אחותו כהן': דההיא דיהיב לה להך טובת הנאה ליהוי ישראל, אבל בן בנו כהן ובן אחיו כהן: דהאי דיהיב לה להך טובת הנאה הוי כהן - לא מצי יהיב ליה אגרא, ואף על גב דלאו משום דידיה יהיב ליה, כיון דלדידיה נמי חזי הבכור - נראה ככהן המסייע בבית הגרנות לדוש ולזרות כדי שיתנו לו תרומותיו בשכרו, ואשתכח דלא שקיל בתורת תרומה אלא בתורת שכר!! והכי אמרינן בבכורות בפרק 'עד כמה' (דף כו:).)

(ערכין כט,א)

גמרא:

תנו רבנן: 'חרמי כהנים אין להן פדיון, ונותנין לכהן;

חרמים - כל זמן שהן בבית בעלים - הרי הן כהקדש לכל דבריהן שנאמר 'כל חרם בישראל קדש קדשים הוא לה''\*

נתנן לכהן - הרי הן לכל דבריהן כחולין (כשאר ממונו של כהן), שנאמר (במדבר יח,יד) כל חרם בישראל לך יהיה'.

\*[כבר העירו 'בקרא לא כתיבא'; ויש לשער שהכוונה לפסוק שהוזכר במשנה דלעיל בדברי רבי יהודה בן בתירה: ויקרא כז,כח: אך כל חרם אשר יחרם איש לה' מכל אשר לו מאדם ובהמה ומשדה אחזתו לא ימכר ולא יגאל כל חרם קדש קדשים הוא לה'; ויתכן שהמלה 'בישראל' נשתרבב מהפסוק במדבר יח,יד: כל חרם בישראל לך יהיה דלהלן:]

רבי יהודה בן בתירא אומר: סתם חרמים לבדק הבית [שנאמר (ויקרא כז,כח) [אך כל חרם אשר יחרם איש לה' מכל אשר לו מאדם ובהמה ומשדה אחזתו לא ימכר ולא יגאל] כל חרם קדש קדשים הוא לה'; וחכמים אומרים: סתם חרמים לכהנים, שנאמר (ויקרא כז,כא) [והיה השדה בצאתו ביבל קדש לה'] כשדה החרם לכהן תהיה אחוזתו; אם כן למה נאמר 'כל חרם קדש קדשים הוא לה''? - שחל על קדשי קדשים ועל קדשים קלים]:

בשלמא רבנן (דמתניתין), כדקא מפרשי טעמייהו וטעמא דרבי יהודה בן בתירא (וקרא דרבי יהודה כדקתני '*אם כן למה נאמר כל חרם* כו'), אלא רבי יהודה בן בתירא - האי 'כשדה החרם' מאי עביד ליה?

מיבעיא ליה לכדתניא [דומה לספרא בחוקותי פרשתא ד פרק יא משנה ג]: '(ויקרא כז,כא) [והיה השדה בצאתו ביבל קדש לה'] כשדה החרם לכהן תהיה אחוזתו - מה תלמוד לומר?

מנין לכהן שהקדיש שדה חרמו (שדה שהחרים ישראל והגיע לחלק כהן שדה) שלא יאמר 'הואיל (וכשיגיע יובל אם לא אפדנה אני מיד גזבר ויגאלנה אחר) ויוצאה לכהנים (תתחלק לכהנים ביובל כדין מקדיש שדה אחוזה, דהא שדה חרם לגבי כהן – 'אחוזה' היא, כדכתיב 'כשדה החרם לכהן תהיה אחוזתו') והרי היא תחת ידי (ועכשיו שאני מוחזק בה) - תהא שלי, ודין הוא: בשל אחרים אני זוכה (אם היה ישראל מקדיש שדה אחוזתו כשיגיע יובל תתחלק לי), בשל עצמי לא כל שכן'? תלמוד לומר: כשדה החרם לכהן תהיה אחוזתו (דהאי קרא - במקדיש שדה אחוזה כתיב); וכי מה למדנו משדה חרם (על שדה אחוזה)? מעתה הרי זה בא ללמד ונמצא למד: מקיש שדה חרמו לשדה אחוזה של ישראל: מה שדה אחוזה של ישראל (שהקדיש ישראל וגאלה אחד מן הכהנים) יוצאה מתחת ידו ומתחלקת לכהנים (תצא מידו ביובל ותתחלק לכל בני המשמר, כדאמר בפירקין דלעיל 'אחוזתו- אחוזתו שלו', ואין זו שלו) - אף שדה חרמו יוצאה מתחת ידו ומתחלקת לאחיו הכהנים'.

ואידך?

מ'חרם' – 'החרם';

ואידך?

'חרם' 'החרם' לא משמע ליה.

ורבי יהודה בן בתירא, דחל על קדשי קדשים ועל קדשים קלים מנא ליה?

סבר ליה כרבי ישמעאל (דמפיק לה במתניתין בסמוך, מ'תקדיש' ו'לא יקדיש'):

אמר רב: הלכה כרבי יהודה בן בתירא (דסתם חרמים לבדק הבית).

ורב שביק רבנן ועביד כרבי יהודה בן בתירא?

ברייתא איפכא תניא (דרבנן אמרי לבדק הבית ורבי יהודה לכהנים).

שביק מתניתין ועביד כברייתא?

רב מתניתין נמי איפכא תני.

מאי חזית דאפכת מתניתין מקמי ברייתא? נפיך ברייתא מקמי מתניתין?

רב גמריה גמיר (מרביה, דרביה אגמריה דמתניתין משבשתא היא).

אי הכי – '*כרבי יהודה בן בתירא*'? 'כרבנן' מיבעי ליה?

הכי קאמר: למאי דאפכיתו ותניתו - הלכה כרבי יהודה בן בתירא.

ההוא גברא דאחרמינהו לנכסיה בפומבדיתא; אתא לקמיה דרב יהודה, אמר ליה: שקול ארבעה זוזי ואחיל עלייהו ושדינהו בנהרא ולישתרו לך.

אלמא קסבר 'סתם חרמים לבדק הבית' (דהקדש הן לבדק הבית; דאי לכהן - לית להו פדיון, ולכהן בעי מיתבינהו);

כמאן? – כשמואל, דאמר 'הקדש שוה מנה שחיללו על שוה פרוטה – מחולל'!

אימר דאמר שמואל 'שחיללו', לכתחלה מי אמר?

הני מילי בזמן שבית המקדש קיים, דאיכא פסידא, אבל בזמן הזה (דליכא בית וליכא פסידא, אלא איסורא הוא דרביעא עלייהו) אפילו לכתחלה.

אי הכי - אפילו פרוטה נמי!?

פרסומי מלתא.

אמר עולא: אי הואי התם - הוה יהיבנא כולהו לכהנים.

אלמא קסבר עולא 'סתם חרמים לכהנים';

מיתיבי: 'אין עבד עברי נוהג אלא בזמן שהיובל נוהג (דאינו נמכר בזמן הזה), שנאמר (ויקרא כה,מ) [כשכיר כתושב יהיה עמך] עד שנת היובל יעבוד עמך;

ואין שדה חרם (דיטן שדה אחוזה: שתהא נגאלת בגירוע) נוהגת אלא בזמן שהיובל נוהג, שנאמר (ויקרא כה,כח) [ואם לא מצאה ידו די השיב לו והיה ממכרו ביד הקנה אתו עד שנת היובל] ויצא ביובל ושב לאחוזתו (אלא אם ירצה הלוקח להחזירה לו בדמים שירצה – מחזיר, ואם לאו - אין כופין אותו; וכן דין מקדיש שדה אחוזה בזמן הבית ואין היובל נוהג, כגון משגלו שבט ראובן וגד: שבטלו היובלות - אין נגאלת אלא בשויה);

אין בתי ערי חומה נוהגין (דלא כייפינן ליה ללוקח - אם בא מוכר לגאלה אפילו בתוך שנה) אלא בזמן שהיובל נוהג, שנאמר (ויקרא כה,ל) [ואם לא יגאל עד מלאת לו שנה תמימה וקם הבית אשר בעיר אשר לו (כתיב: לא) חמה לצמיתת לקנה אתו לדרתיו] לא יצא ביובל;

רבי שמעון בן יוחי אומר: אין שדה חרמין נוהגין אלא בזמן שהיובל נוהג, שנאמר (ויקרא כז,כא) והיה השדה בצאתו ביובל קודש לה' כשדה החרם [לכהן תהיה אחזתו]

רבי שמעון בן אלעזר אומר: אין גר תושב נוהג (שיהא ישראל מצווה להחיותו) אלא בזמן שהיובל נוהג.' (גר תושב = שקיבל עליו שלא לעבוד עבודת כוכבים ואוכל נבילות.)

אמר רב ביבי: מאי טעמא? אתיא 'טוב' 'טוב': כתיב הכא (בעבד עברי) (דברים טו,טז) [והיה כי יאמר אליך לא אצא מעמך] כי טוב לו עמך, וכתיב התם (בגר תושב) (דברים כג,יז) [עמך ישב בקרבך במקום אשר יבחר באחד שעריך] בטוב לו לא תוננו (דלא תסגיר עבד אל אדוניו - בגר תושב משתעי, דהכי מוקמינן לה במסכת גיטין בפרק 'השולח גט' (דף מה.), וכתיב בתריה 'עמך ישב בקרבך וגו' - מכל מקום לתרוייהו קשיא, דקתני '*אין שדה חרמים נוהג אלא בזמן יובל*');

לא קשיא: הא במקרקעי (מקרקעי אין נוהגין, כדכתיב בצאתו ביובל כשדה החרם) הא במטלטלי.

והא מעשה דפומבדיתא במקרקעי נמי הוה?

מקרקעי דחוצה לארץ כמטלטלי דארץ ישראל דמי.

משנה:

רבי ישמעאל אומר: כתוב אחד אומר 'תקדיש' (גבי בכור, דכתיב כל הבכור [אשר יולד בבקרך ובצאנך הזכר] תקדיש [לה' אלקיך לא תעבד בבכר שורך ולא תגז בכור צאנך] (דברים טו,יט)) וכתוב אחד אומר 'לא יקדיש' (אך בכור אשר יבוכר לה' בבהמה לא יקדיש איש אותו [אם שור אם שה לה' הוא] (ויקרא כז,כו)); אי אפשר לומר 'תקדיש' שהרי כבר נאמר 'לא יקדיש', אי אפשר לומר 'לא יקדיש' שהרי כבר נאמר 'תקדיש'! הא כיצד? - מקדישו אתה הקדש עלוי (להעלותו בדמים, ויתן טובת הנאתו לכהן), ואי אתה מקדישו הקדש מזבח (שיהא שם זבח אחר חל עליו).

גמרא:

ורבנן (דנפקא להו הך דרשא (לעיל כח:) מכל חרם קדש קדשים) – 'אל תקדיש' מיבעי ליה ללאו (שאם מתפיסו לשם זבח אחר - עובר בלאו), 'תקדיש' מיבעי ליה לכדתניא: 'מנין לנולד בכור בעדרו - שמצוה להקדישו (לשם בכור ואף על פי שהוא קדוש מאליו)? שנאמר (דברים טו,יט) [כל הבכור אשר יולד בבקרך ובצאנך] הזכר תקדיש [לה' אלקיך לא תעבד בבכר שורך ולא תגז בכור צאנך]'.

ורבי ישמעאל?

(אמר לך:) אי לא מקדיש ליה לא קדוש (בתמיה)? קדושתו מרחם הוה! וכיון דכי לא מקדיש ליה קדוש - לא צריך לאקדושיה (ולית ליה לרבי ישמעאל הך דרשא).

הדרן עלך המקדיש שדהו